Oddity (filma)

Oddity Damian Mc Carthy irlandarrak idatzi eta zuzendutako 2024ko beldur paranormalezko film da. Filma medium itsu batengan zentratzen da. Emakumea bitxikerien merkataria da, eta oraindik doluan dago urtebete lehenago bere ahizpa bikiaren heriotzaren ondorioz. Bere bitxikerien kabineteko egurrezko maniki bat berebiziko garrantzia hartuko du bere ahizparen hilketari buruzko egia jakiteko. South by Southwest zinemaldian estrainatu zen 2024ko martxoaren 8an; han Midnighter sailan publikoaren saria eskuratu zuen.http://www.iftn.ie/news/?act1=record&aid=73&rid=4295353&sr=1&only=1&hl=oddity&tpl=archnews Urte berean Donostiako Beldurrezko Asteko Ikusleen Saria eskuratu zuen.https://irutxulo.hitza.eus/2024/11/01/oddity-filmak-irabazi-du-beldurrezko-asteko-ikusleen-saria/

 Aktoreak 
 Gwilym Lee Ted Timmisen papereanhttps://www.hollywoodreporter.com/movies/movie-reviews/oddity-review-1235845623/
 Carolyn Bracken Dani eta Darcyren paperean (bi ahizpak)
 Tadhg Murphy Olin Booleren paperean
 Caroline Menton Yanaren paperean
 Steve Wall Ivanen paperean
 Jonathan French Declan Barretten paperean

 Argumentua 
Abiapuntua oso ohikoa da: etxe sorgindu bat, guztiz joan ez den hildako bat, eroetxe bat eta medium itsu bat. Hala ere, topiko batzuk erabilita ere, kalitatezko filma egitea lortu du irlandarrak. Ted mediku psikiatrikoaren, hildako bere emazte Daniren eta bere egungo emazte Yanaren istorioa kontatzen du filmak. Ustez, Teden paziente batek, Olin Boolek hil zuen Dani, bikotearen etxean eta modu basatian. Ordea, Daniren ahizpa Darcyk badaki beste zerbait gertatu zela, eta ikertzeari ekingo dio. Hori bai, bere medium botereak erabilita, egurrezko eskultura beldurgarri batekin batera. Tedek erotzat hartuko du Darcy, baina, horren eroa al dago? Hain ona al da Ted?https://irutxulo.hitza.eus/2024/10/31/oddity-dolua-mendekua-eta-paranormala/ 

 Erreferentziak 

 Kanpo estekak 
 Beñat Parraren komentarioa Irutxuloko Hitza, 2024/10/31. 
 :Filma IMDb webgunean.

Kategoria:Ingelesezko filmak
Kategoria:Irlandako filmak
Kategoria:Ameriketako Estatu Batuetako filmak
Kategoria:Beldurrezko filmak
Kategoria:2024ko filmak
Kategoria:Irlandan girotutako filmak